oliverkinch/danmarks-statistik huggingface dataset:
Forbrugertilliden stiger svagt

22. juni 2017

Forbrugertilliden steg til 7,1 i juni, sammenlignet med 5,8 i maj. Indikatoren er lidt højere end de seneste seks måneders gennemsnit, som er 6,0. Indikatoren belyser befolkningens syn på den nuværende og fremtidige økonomiske situation.

Forbrugerforventninger  juni 2017

22. juni 2017 - Nr. 264

Hent som PDF

Næste udgivelse: 20. juli 2017

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Langt mere vin - men mindre tobak de sidste 50 år

22. juni 2017

I de sidste 50 år er vinsalget, målt i ren alkohol, mere end femdoblet, fra 0,8 liter pr. indbygger over 14 år i 1966 til 4,2 liter i 2016. Til sammenligning er salget af cigaretter pr. indbygger over 14 år faldet med 25 pct. Salget af spiritus er steget 30 pct., fra 1,3 liter til 1,7 liter, mens ølsalget er faldet 30 pct., fra 5,0 liter i 1966 til 3,5 liter i 2016. Samlet set er salget af alkohol steget med 34 pct. - fra 7,0 liter ren alkohol i 1966 til 9,4 liter i 2016, svarende til 12,1 genstande om ugen pr. indbygger over 14 år.

Salg af alkohol og tobak  2016

22. juni 2017 - Nr. 265

Hent som PDF

Næste udgivelse: 19. juni 2018

Alle udgivelser i serien: Salg af alkohol og tobak

Kontakt

Christian Lindeskov, tlf. 21 22 28 57

Kilder og metode

Datagrundlaget er oplysninger fra SKAT om provenu ved salg af afgiftsbelagte alkoholholddige drikkevarer og tobaksvarer, samt data fra Skatteministeriet. 

Alkoholsodavand var eksklusive ciderprodukter til og med 2010, da cider i denne periode klassificeres som et vinprodukt. Som følge af den tillægsafgift der 1. august 2010 blev lagt på ciderprodukter, er cider fra og med 2011-tallene blive klassificeret som alkoholsodavand. Salget af alkohol og tobak bygger på den antagelse, at forretningernes indkøbte varer sælges videre til forbrugerne umiddelbart efter. Hvis forretninger køber til lager med henblik på salg året efter, holder denne antagelse ikke.

Vis hele teksten »
« Minimer teksten
Statistik­dokumentation

Salg af alkohol og tobak

Del sidens indhold
Hver femte dansker deltager i deleøkonomien

22. juni 2017

Én ud af fem danskere deltager i deleøkonomiske aktiviteter. Det svarer til ca. 800.000 personer mellem 16-74 år. Der er mere end fire gange så mange brugere end udbydere, mens ca. 2 pct. af danskere både udbyder og aftager deleøkonomiske tjenester.

It-anvendelse i befolkningen (tema)  2017 deleøkonomi

22. juni 2017 - Nr. 266

Hent som PDF

Næste udgivelse: 3. oktober 2017

Alle udgivelser i serien: It-anvendelse i befolkningen (tema)

Kontakt

Anne Vibeke Jacobsen, tlf. 20 14 84 28

Kilder og metode

Undersøgelsen er baseret på resultaterne fra ca. 5.500 gennemførte interview i marts-maj i året, blandt et repræsentativt udsnit af den danske befolkning i alderen 16-89 år. Stikprøven er dannet ved simpel tilfældig udvælgelse fra cpr-registret.

Internetbrugere er defineret som de personer, der har svaret ja til at bruge internet i de seneste tre måneder, i det seneste år eller for mere end et år siden.

Vis hele teksten »
« Minimer teksten
Statistik­dokumentation

It-anvendelse i befolkningen

Del sidens indhold
Arbejdsomkostningerne stiger fortsat mest i USA

22. juni 2017

I årets første kvartal steg arbejdsomkostningerne pr. time i den private sektor i USA med 2,3 pct. i forhold til første kvartal sidste år. Til sammenligning var stigningen i Danmark 1,7 pct. i samme periode. I EU samlet set steg arbejdsomkostningerne pr. time en smule mindre end i Danmark med 1,6 pct. i forhold til første kvartal 2016, og i euroområdet udgjorde stigningen i perioden 1,3 pct.

Arbejdsomkostninger i EU og USA  1. kvt. 2017

22. juni 2017 - Nr. 267

Hent som PDF

Næste udgivelse: 22. september 2017

Alle udgivelser i serien: Arbejdsomkostninger i EU og USA

Kontakt

Uwe Pedersen, tlf. 23 72 65 69

Kilder og metode

Årsstigningerne viser ændringerne i de samlede arbejdsomkostninger pr. time i den private sektor i forhold til det tilsvarende kvartal året før. EU-totalen er sammenvejet med BNP-vægte. Tallene for landene i EU er baseret på EU-harmoniserede opgørelser og kan derfor ikke direkte sammenlignes med de nationale lønindeks.
På trods af, at tallene er baseret på EU-harmoniserede opgørelser, er landenes årsstigninger ikke fuldt sammenlignelige, da der er visse forskelle i opgørelsesmetode mellem de enkelte lande.

Vis hele teksten »
« Minimer teksten
Statistik­dokumentation

Internationale arbejdsomkostningsindeks (Afsluttet)
Stigende antal lønmodtagere gennem fire år

21. juni 2017

Antallet af lønmodtagere er steget i de seneste fire år, hvor der i gennemsnit er blevet 3.100 flere personer med et lønmodtagerjob pr. måned. Fra marts til april i år var stigningen lidt højere, nemlig 3.800 personer, således at der i april 2017 var 2.689.100 personer med et lønmodtagerjob. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  april 2017

21. juni 2017 - Nr. 259

Hent som PDF

Næste udgivelse: 21. juli 2017

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Benzin og fødevarer bidrager til inflationen i EU

21. juni 2017

Inflationen i EU var i maj 1,6 pct., mens den i Euroområdet var 1,4 pct. I Danmark var inflationen 0,7 pct. Det er fødevarer eller drift af transportmidler herunder benzin, der bidrager mest til inflationen i 20 ud af 28 EU-lande. I hele EU er det i høj grad teleudstyr, der holder inflationen nede. I april var inflationen 2,0 pct. i EU, 1,9 pct. i Euroområdet og 1,0 pct. i Danmark.

EU-harmoniseret forbrugerprisindeks  maj 2017

21. juni 2017 - Nr. 262

Hent som PDF

Næste udgivelse: 20. juli 2017

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Det offentlige forbrug er højere end for et år siden

21. juni 2017

Det offentlige forbrug er 129,6 mia. kr. i første kvartal 2017 i løbende priser, hvilket er 2,6 mia. kr. højere end i første kvartal 2016. Det offentlige forbrug består af de udgifter til serviceydelser, som det offentlige enten helt eller delvist gratis stiller til rådighed for husholdningerne og virksomhederne. Det kan fx være via daginstitutioner, sygehuse eller retsvæsen.

Offentligt kvartalsregnskab  1. kvt. 2017

21. juni 2017 - Nr. 263

Hent som PDF

Næste udgivelse: 21. september 2017

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
Hovedstaden trækker boligpriserne op

21. juni 2017

Boligpriserne steg på landsplan med 1,9 pct. for ejerlejligheder og 0,5 pct. for enfamiliehuse fra fjerde kvartal 2016 til første kvartal 2017. Som den eneste region steg priserne i Region Hovedstaden for både ejerlejligheder og enfamiliehuse. Priserne på ejerlejligheder steg i Region Midtjylland med 3,1 pct. og i Region Hovedstaden med 1,8 pct., mens priserne i de øvrige tre regioner faldt med 0,3 pct. I samme periode steg priserne på enfamiliehuse i Region Nordjylland med 2,3 pct. og i Region Hovedstaden med 1,2 pct., mens priserne i de øvrige tre regioner faldt med 1 pct. Det samlede antal solgte ejendomme i almindelig fri handel steg med 10,9 pct. i forhold til første kvartal 2016.

Ejendomssalg (kvt.)  1. kvt. 2017

21. juni 2017 - Nr. 260

Hent som PDF

Næste udgivelse: 27. september 2017

Alle udgivelser i serien: Ejendomssalg (kvt.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen
er beregnet ud fra forholdet mellem den officielle ejendomsvurdering og den
faktiske købesum. Metoden er nærmere beskrevet i statistikdokumentationen og på emnesiden.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Uddannelsesniveauet er højst hos de unge

21. juni 2017

De 35-åriges uddannelsesniveau har i de seneste år været betydeligt højere end de 65-åriges. I 2017 havde 80 pct. af de 35-årige en erhvervskompetencegivende uddannelse, mens det kun var gældende for 73 pct. af de 65-årige. Uddannelsesgrundlaget for den del af befolkningen, som er grundlaget for arbejdsstyrken, er således blevet forbedret i takt med, at de nye generationer er kommet til. Blandt de 35-årige havde 34 pct. en erhvervsfaglig uddannelse og 46 pct. en videregående uddannelse som deres højest fuldførte uddannelse. Blandt de 65-årige havde 44 pct. en erhvervsfaglig uddannelse mens 30 pct. havde en videregående uddannelse. Andelen med en erhvervsfaglig uddannelse er således 10 procentpoint lavere hos de 35-årige, mens andelen med en videregående uddannelse er 17 procentpoint højere. 1. januar 2017 var der 65.000 35-årige i befolkningen og 64.000 65-årige.

Befolkningens uddannelse  2017

21. juni 2017 - Nr. 261

Hent som PDF

Næste udgivelse: 19. juni 2018

Alle udgivelser i serien: Befolkningens uddannelse

Kontakt

Lene Riberholdt, tlf. 23 60 62 18

Kilder og metode

Uddannelsesstatus for de 15-69-årige i befolkningen er opgjort 1. januar aktuelt år. Oplysningerne om den højeste fuldførte uddannelse er opgjort 1. oktober året før. Oplysningerne om den socialøkonomiske status opgøres først et år senere. Se en nærmere beskrivelse i statistikdokumentation af opgørelsesmetoden og de anvendte begreber. Se også emnesiden.

Vis hele teksten »
« Minimer teksten
Statistik­dokumentation

Højest fuldført uddannelse

Del sidens indhold
Høj andel afbrudte EUD'ere på passiv kontanthjælp

20. juni 2017

I 2013 afbrød 13.200 EUD-elever deres erhvervsuddannelse, og 21 måneder efter at uddannelsen blev afbrudt, var 5.400 uden for arbejdsstyrken svarende 41 pct. Heraf var 36 pct. på passiv kontanthjælp, hvilket vil sige, at man ikke er arbejdsmarkedsparat. Blandt de 6.800, som afbrød en gymnasial uddannelse, var 34 pct. uden for arbejdsstyrken 21 måneder efter afbrudt uddannelse. Af disse var 19 pct. på passiv forsørgelse.

Fra uddannelse til arbejdsmarked  2015

20. juni 2017 - Nr. 258

Hent som PDF

Næste udgivelse: 14. juni 2018

Alle udgivelser i serien: Fra uddannelse til arbejdsmarked

Kontakt

Martin Herskind, tlf. 21 34 03 31

Kilder og metode

Tallene stammer fra afgangsregistret, hvor udgangspunktet er en afgangspopulation fra overgangsregistret. I overgangsregistret ses på uddannelsesgrupper i stedet for enkeltuddannelser og uddannelsesskift indenfor en uddannelsesgruppe betragtes ikke som afbrud. 
Adgangsgivende uddannelsesforløb indgår ikke i gruppen af gymnasiale uddannelser i beregningerne. 

Vis hele teksten »
« Minimer teksten
Statistik­dokumentation

Afgangsregistret

Del sidens indhold
Erhvervsservice har skabt flest job siden krisen

20. juni 2017

Der er skabt godt 100.000 job målt i antal fuldtidsansatte (antal ansatte omregnet til årsværk) i den private sektor i perioden 2010 til 2015. 2010 var det år siden den økonomiske krise, hvor der var færrest ansatte i den private sektor i Danmark. Denne udvikling dækker over underlæggende forskydninger i erhvervsstrukturen. Industrien faldt med ca. 3.300 fuldtidsansatte i perioden 2010-2015, hvorimod der blev skabt flere job i serviceerhvervene. Fra 2010 til 2015 er der sket en stigning på ca. 28.000 fuldtidsansatte inden for erhvervsservice. Hoteller og restauranter oplevede en stigning på 10.434 fuldtidsansatte og bygge og anlæg på 10.383.

Generel firmastatistik  2015

20. juni 2017 - Nr. 257

Hent som PDF

Næste udgivelse: 29. juni 2018

Alle udgivelser i serien: Generel firmastatistik

Kontakt

Julie Cathrine Krabek Sørensen, tlf. 23 66 46 60

Kilder og metode

Generel Firmastatistik omfatter alle reelt aktive firmaer, således indgår hobbylignende firmaer med ingen eller ringe aktivitet ikke i statistikken. At statistikken er afgrænset til reelt aktive firmaer betyder, at kun firmaer med et aktivitetsniveau, der modsvarer en arbejdsindsats på mindst 0,5 årsværk, er omfattet

Vis hele teksten »
« Minimer teksten
Statistik­dokumentation

Generel firmastatistik
Stadig færre er på offentlig forsørgelse

19. juni 2017

Fra fjerde kvartal 2016 til første kvartal 2017 faldt antallet af offentligt forsørgede 16-64-årige, eksklusive SU-modtagere, med 10.700 personer til i alt 729.200. Antallet toppede i første kvartal 2010 og er siden da faldet støt med 117.000. Fra udgangen af 2008 til tredje kvartal 2015 steg antallet af SU-modtagere med mere end 125.000. Siden da har antallet af SU-modtagere ligget konstant omkring 325.000 personer. Alle opgørelser af personer er omregnet til fuldtidsmodtagere og korrigeret for normale sæsonudsving.

Offentligt forsørgede under folkepensionsalderen (kvt.)  1. kvt. 2017

19. juni 2017 - Nr. 256

Hent som PDF

Næste udgivelse: 28. september 2017

Alle udgivelser i serien: Offentligt forsørgede under folkepensionsalderen (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Statistik­dokumentation

Offentligt forsørgede under folkepensionsalderen

Del sidens indhold
Energiintensiteten steg i 2016

16. juni 2017

For dansk økonomi som helhed er energiintensiteten steget med 2,9 pct. fra 2015 til 2016. En stigning i energiintensiteten betyder, at vi bruger mere energi pr. krone BNP vi producerer. Energiintensitet er et af FN's officielle verdensmål for bæredygtig udvikling (se mere på Sustainable Development Goals - SDG nr. 7.3).

Energiregnskab for Danmark  2016

16. juni 2017 - Nr. 254

Hent som PDF

Næste udgivelse: 21. februar 2018

Alle udgivelser i serien: Energiregnskab for Danmark

Kontakt

Thomas Eisler, tlf. 20 56 92 83

Michael Zörner, tlf. 24 41 73 66

Kilder og metode

Det foreløbige energiregnskab er baseret på Energistyrelsens foreløbige energistatistik samt tal fra varestatistikken, udenrigshandel med varer og betalingsbalancen. Fordelingen på brancher er baseret på Energiregnskab for Danmark året før, hvor energiforbruget relevante steder er fremskrevet med indikatorer. Fx er energiforbruget relateret til opvarmning graddagekorrigeret. 

Vis hele teksten »
« Minimer teksten
Statistik­dokumentation

Energiregnskab for Danmark

Del sidens indhold
Firmaernes salg falder i april

16. juni 2017

Firmaernes samlede salg ekskl. energi faldt 4,5 pct. fra marts til april, mens det indenlandske salg faldt 3,5 pct. Navnlig engroshandel trak salget ned. Fra november-januar til februar-april faldt firmaernes salg i alt ekskl. energi mv. 1,6 pct. En tilsvarende udvikling sås i forbindelse med påsken år 2016. Salget er korrigeret for normale sæsonudsving og effekten af handelsdage.

Firmaernes køb og salg  april 2017

16. juni 2017 - Nr. 255

Hent som PDF

Næste udgivelse: 6. juli 2017

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Andelen af ældre, der får hjemmehjælp, er faldende

16. juni 2017

Siden 2010 har andelen af ældre på 65 år og derover, som modtager hjemmehjælp, været støt faldende. Faldet er sket for både kvinder og mænd. I 2010 modtog 19,6 pct. af kvinder på 65 år og derover hjemmehjælp. I 2016 var denne andel faldet til 13,7 pct. En tilsvarende udvikling ses for mænd, hvor andelen i 2010 var på 9,9 pct. og i 2016 var den faldet til 7,4 pct. En større andel af kvinder end mænd på 65 år og derover modtager altså hjemmehjælp. Denne forskel er dog blevet mindre i perioden fra 2010 til 2016. En del af denne forskel skyldes forventeligt, at en større andel af den kvindelige befolkning er 80 år og derover.

Hjemmehjælp  2016

16. juni 2017 - Nr. 253

Hent som PDF

Næste udgivelse: 14. juni 2018

Alle udgivelser i serien: Hjemmehjælp

Kontakt

Vibeke Nordrum, tlf. 24 94 35 52

Sofie Biering-Sørensen, tlf. 21 19 91 35

Kilder og metode

I opgørelserne indgår der tal fra alle 98 kommuner, hvor kommunerne har godkendt deres indberetning om visiteret hjemmehjælp. Alle befolkningstal i artiklen er for ultimo det pågældende år. 

Vis hele teksten »
« Minimer teksten
Statistik­dokumentation

Sociale ydelser til ældre

Del sidens indhold
Priserne på danske og importerede varer stiger

15. juni 2017

Siden maj 2016 er priserne på danskproducerede varer steget med 4,0 pct., mens priserne på importerede varer er steget med 1,9 pct., primært pga. prisstigninger i industrien. I tre-måneders perioden marts-maj 2017 er priserne på danskproducerede varer faldet med 0,6 pct. i forhold til de foregående tre måneder fra december 2016 til februar 2017. I samme periode er priserne på importerede varer uændrede.

Producent- og importprisindeks for varer  maj 2017

15. juni 2017 - Nr. 252

Hent som PDF

Næste udgivelse: 17. juli 2017

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Mobilen er den foretrukne enhed til internetadgang

14. juni 2017

94 pct. af danskerne er online dagligt og heraf er 81 pct. online flere gange om dagen. Ni ud af ti internetbrugere anvender mobilen til internetadgang, og der er flere danskere, som går på nettet fra en tablet end fra en stationær computer.

It-anvendelse i befolkningen  2017

14. juni 2017 - Nr. 250

Hent som PDF

Næste udgivelse: 20. juni 2018

Alle udgivelser i serien: It-anvendelse i befolkningen

Kontakt

Anne Vibeke Jacobsen, tlf. 20 14 84 28

Anton Erenbjerg, tlf. 20 14 57 90

Kilder og metode

Oplysningerne kommer fra undersøgelsen It-anvendelse i befolkningen 2025. Undersøgelsen er baseret på resultaterne fra 3.876 gennemførte interviews i april-juni 2025 blandt et repræsentativt udsnit af befolkningen i alderen 16-74 år. Sammenligninger tilbage i tid skal gøres med forbehold for ændring i formuleringer samt ændring i filteret. Læs mere om kilder og metoder i statistikdokumentationen om it-anvendelse i befolkningen.

Vis hele teksten »
« Minimer teksten
Statistik­dokumentation

It-anvendelse i befolkningen

Del sidens indhold
Fremgang i national vejgodstransport

13. juni 2017

Danske lastbilers transportarbejde (gods gange distance) faldt 1 pct. i første kvartal 2017 sammenlignet med samme kvartal året før og endte på 4 mia. tonkm. Over de seneste fire kvartaler har der dog været en stigning i transportarbejdet på 2 pct. sammenlignet med de foregående fire kvartaler. Stigningen skyldes udelukkende stigende national godstransport, dvs. kørsel i Danmark. I første kvartal steg den nationale transport med 3 pct. i forhold til året før, og stigningen over fire kvartaler har været 4 pct.

Godstransport med danske lastbiler  1. kvt. 2017

13. juni 2017 - Nr. 249

Hent som PDF

Næste udgivelse: 15. september 2017

Alle udgivelser i serien: Godstransport med danske lastbiler

Kontakt

Henriette Erichsen, tlf. 29 77 56 38

Peter Ottosen, tlf. 30 42 91 91

Kilder og metode

Transportarbejdet er opgjort i måleenheden tonkm, som udtrykker produktet af varepartiets vægt og den tilbagelagte afstand med lastbilen. En tonkm er således det arbejde, der foregår, når et ton flyttes en km. Usikkerheden på det samlede transportarbejde for et kvartal er ca. +/- 6 pct. 

Vis hele teksten »
« Minimer teksten
Statistik­dokumentation

Godstransport med lastbiler
Beskæftigelsen i regioner tilbage på højeste niveau

13. juni 2017

Beskæftigelsen i regionerne er tilbage på det højeste niveau nogensinde som i perioden fjerde kvartal 2014 til andet kvartal 2015. I første kvartal 2017 var beskæftigelsen i regionerne på i alt 121.500 omregnet til fuld tid, hvilket er uændret i forhold til fjerde kvartal 2016. Samtidig var den kommunale beskæftigelse i første kvartal 2017 på det laveste niveau siden strukturreformen. Statistikken dækker perioden tilbage til første kvartal 2008, og dengang var der knap 10.000 færre ansatte i regionerne end i første kvartal 2017. Alle tallene er beregnet på grundlag af betalte timer omregnet til fuld tid og korrigeret for sæsonudsving.

Beskæftigelse i offentlig forvaltning og service (kvt.)  1. kvt. 2017

13. juni 2017 - Nr. 248

Hent som PDF

Næste udgivelse: 13. september 2017

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
Størst stigning i private lønmodtagere i København

13. juni 2017

I sektoren private virksomheder har arbejdssteder i landsdelene Byen København og Københavns omegn haft den største stigning i antallet af lønmodtagere siden første kvartal 2013. Antallet af lønmodtagere er således steget med 15,5 pct. i Byen København og med 12,0 pct. i Københavns omegn. I alle landsdele har der været en betydelig stigning med 5,8 pct. i Vestjylland og på Bornholm som det laveste. Antallet af lønmodtagere har i private virksomheder været støt stigende siden første kvartal 2013. Tallene er fordelt efter arbejdsstedsområde og er her ikke sæsonkorrigeret. Alle øvrige tal er korrigeret for normale sæsonudsving.

Beskæftigelse for lønmodtagere (kvt. - revideret)  1. kvt. 2017

13. juni 2017 - Nr. 247

Hent som PDF

Næste udgivelse: 13. september 2017

Alle udgivelser i serien: Beskæftigelse for lønmodtagere (kvt. - revideret)

Kontakt

Thomas Thorsen, tlf. 23 69 94 27

Lars Peter Smed Christensen, tlf. 20 42 35 51

Kilder og metode

Statistikken belyser udviklingen i lønmodtagerbeskæftigelsen, både som antal med lønmodtagerjob og omregnet til fuld tid og korrigeret for normale sæsonudsving. Antallet af fuldtidsbeskæftigede beregnes ved at omregne det samlede antal indberettede eller beregnede betalte løntimer til fuld tid. Statistikken bygger på arbejdsgivernes indberetninger til SKAT's eIndkomst.
Statistikken 'Beskæftigelse i offentlig forvaltning og service' er også baseret på
eIndkomst og er derfor ens med hensyn til opgørelser af antal fuldtidsbeskæftigede lønmodtagere for sektoren offentlig forvaltning og service og dens delsektorer.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)
Stigende indvinding af råstoffer

12. juni 2017

Ændret 17. oktober 2017 kl. 13:35

Tallet for sand, grus og sten til anlægs og vejmateriale i Hovedstadsområdet i tabellerne var desværre angivet 37.000 m3 for lavt ved offentliggørelsen. De berørte tal er revideret og markeret med rødt.

Vis hele teksten »
« Minimer teksten

I 2016 udgjorde den samlede mængde af råstoffer indvundet på land (eksklusive salt, olie og gas) i alt 29,4 mio. m3, hvilket er 1,2 mio. m3 mere end i 2015. De indvundne råstoffer benyttes hovedsageligt til anlægs- og vejmateriale. I 2016 udgjorde dette 17,6 mio. m3, hvilket er en stigning på 17 pct. siden 2012. Med 3,7 mio. m3 var der for femte år i træk størst indvinding af råstoffer i Roskilde Kommune med en stigning på 5 pct. i forhold til året før. I alt skete 39 pct. af den samlede indvinding svarende til 11,4 mio. m3 inden for seks kommuner: Roskilde, Aalborg, Aabenraa, Herning, Silkeborg og Rebild.

Råstofindvinding på land  2016

12. juni 2017 - Nr. 246

Hent som PDF

Næste udgivelse: 19. juni 2018

Alle udgivelser i serien: Råstofindvinding på land

Kontakt

Morten Skovrider Kollerup, tlf. 24 52 61 68

Heidi Sørensen, tlf. 24 79 86 81

Kilder og metode

Statistikken er eksklusive tal for indvindingen af salt, olie og gas

Vis hele teksten »
« Minimer teksten
Statistik­dokumentation

Råstofindvinding i Danmark

Del sidens indhold
Prisfald på varer mindsker forbrugerprisstigningen

12. juni 2017

Det samlede forbrugerprisindeks steg 0,8 pct. i maj i forhold til samme måned sidste år. I april var stigningen 1,1 pct. I maj faldt varer med 0,1 pct. i forhold til samme måned sidste år. Prisfaldet på varer er særligt afgørende for den lavere forbrugerprisstigning. Det er især priserne på brændstof, der trækker årsstigningen på varer ned. I maj steg priserne på tjenester, som udgøres af bl.a. husleje, tandlæge, transport- og kulturtjenester, forsikringer og bankgebyrer med 1,6 pct. i forhold til samme måned sidste år. Det er bl.a. huslejer og TV-abonnementer, der bidrager til prisstigningerne på tjenester.

Forbruger- og nettoprisindeks  maj 2017

12. juni 2017 - Nr. 244

Hent som PDF

Næste udgivelse: 10. juli 2017

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Langt flere jobparate modtagere af integrationsydelse

12. juni 2017

I marts blev 57,6 pct. af modtagerne af integrationsydelse visiteret som jobparate af jobcentrene. Det er en stigning på 51,1 procentpoint i forhold til samme måned sidste år. Den store stigning i jobparate modtagere af integrationsydelse skyldes, at flygtninge nu som udgangspunkt skal betragtes som jobparate jf. trepartsaftalen fra foråret 2016. Det betyder bl.a., at modtagerens danskkundskaber ikke længere er afgørende ved indplacering i visitationskategorier. Blandt modtagere af kontanthjælp og uddannelseshjælp var kun 22,3 pct. visiteret som jobparate eller åbenlyst uddannelsesparate i marts 2017. Det er et fald på 0,5 procentpoint i forhold til samme måned året før.

Kontanthjælpsydelser (kvt.)  1. kvt. 2017

12. juni 2017 - Nr. 245

Hent som PDF

Næste udgivelse: 12. september 2017

Alle udgivelser i serien: Kontanthjælpsydelser (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Statistikken omfatter personer, som modtager kontanthjælpsydelser, dvs. kontanthjælp og beslægtede ydelser. Denne udgivelse er baseret på sæsonkorrigerede tal. Tilbud til udlændinge sæsonkorrige¬res dog ikke pga. fraværet af sæsonmønster i serien, og derfor anvendes i stedet faktiske tal. Modtagere af kon-tant¬hjælpsydelser bliver indplaceret i visitationskategorier i forhold til deres rådighedsforpligtigelse for arbejdsmarke¬det. Modtagere, der er visiteret som enten jobparate eller åbenlyst uddannelsesparate, indgår også ved opgørelsen af den registerbaserede bruttoledighed, med mindre de har modtaget en midlertidig fritagelse for rådighed.

Vis hele teksten »
« Minimer teksten
Statistik­dokumentation

Kontanthjælpsydelser

Del sidens indhold
Overskuddet på betalingsbalancen falder

9. juni 2017

I april var der et overskud på betalingsbalancens løbende poster på 13,2 mia. kr. i sæsonkorrigerede tal. Det er et fald på 3,6 mia. kr. i forhold til marts. Det skyldes især, at overskuddet på varer faldt med 3,2 mia. kr. som følge af et fald i eksporten på 4,0 mia. kr.

Betalingsbalancen over for udlandet  april 2017

9. juni 2017 - Nr. 242

Hent som PDF

Næste udgivelse: 10. juli 2017

Alle udgivelser i serien: Betalingsbalancen over for udlandet

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Der er definitionsmæssige forskelle mellem udenrigshandlen og betalingsbalancens varepost. Den mest betydende forskel udgøres af køb af brændstof til skibe i udenlandsk havn (bunkring) - se overgangstabel på www.dst.dk/bopdok.

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Del sidens indhold
Knap 30.000 ledige stillinger i den private sektor

9. juni 2017

Det sæsonkorrigerede antal af ledige stillinger faldt med 1.700 til et niveau på 30.000 ledige stillinger i første kvartal. Den sæsonkorrigerede andel af ledige stillinger faldt til 1,8 pct. i første kvartal. Det er 0,1 procentpoint lavere end kvartalet før. Andelen af ledige stillinger opgøres som antallet af ledige stillinger i forhold til summen af ledige og besatte stillinger.

Ledige stillinger  1. kvt. 2017

9. juni 2017 - Nr. 241

Hent som PDF

Næste udgivelse: 8. september 2017

Alle udgivelser i serien: Ledige stillinger

Kontakt

Monica Wiese Christensen, tlf. 21 73 34 69

Kilder og metode

Statistikken dækker tilnærmelsesvist den private sektor, idet statistikken dækker de fleste brancher, som domineres af private virksomheder. Der indsamles dog ikke data for landbrug, skovbrug og fiskeri samt kultur, fritid og anden service. En ledig stilling er en lønnet stilling, der er
nyoprettet, ubesat eller er ved at blive ledig, og som arbejdsgiveren tager
aktive skridt til at besætte med en egnet kandidat uden for den pågældende
virksomhed. Statistikken udarbejdes kvartalsvis, men data indsamles månedsvis, og statistikken er således ikke en status på et givet tidspunkt, men beskriver ledige stillinger som et gennemsnit for hele kvartalet.

Vis hele teksten »
« Minimer teksten
Statistik­dokumentation

Ledige stillinger

Del sidens indhold
Eksporten af varer falder til lande uden for EU

9. juni 2017

I april faldt den samlede eksport med 1,8 pct., og importen faldt med 0,8 pct. Faldet i eksporten er bl.a. trukket af fald i salget til Norge og USA. For importen er der bl.a. fald i køb fra Nederlandene. Det viser tallene for udenrigshandel med varer eksklusive skibe, fly, brændsel mv., når der korrigeres for normale sæsonudsving.

Udenrigshandel med varer (md)  april 2017

9. juni 2017 - Nr. 240

Hent som PDF

Næste udgivelse: 10. juli 2017

Alle udgivelser i serien: Udenrigshandel med varer (md)

Kontakt

Pia Nielsen, tlf. 30 61 93 05

Agnes Urup, tlf. 40 13 62 87

Statistik­dokumentation

Udenrigshandel med varer

Del sidens indhold
Bilsalget er på uændret højt niveau

9. juni 2017

Tilgangen af nye personbiler i maj 2017 var på 19.800, når der korrigeres for normale sæsonudsving - det er 4 pct. flere end i april. Tilgangen steg med 2 pct. i husholdningerne og 6 pct. i erhvervene. Tilgangen af nye biler i perioden marts-maj 2017 var 1 pct. lavere end i december 2016 - februar 2017. Tilgangen til husholdningerne var en anelse lavere, mens erhvervene lå 2 pct. lavere. Andelen af ældre dieselbiler er stadig stor - se mere herom i sidste afsnit.

Nyregistrerede motorkøretøjer  maj 2017

9. juni 2017 - Nr. 243

Hent som PDF

Næste udgivelse: 7. juli 2017

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Rekordhøjt antal feriehusovernatninger i april

8. juni 2017

Antallet af overnatninger i udlejede feriehuse faldt i april med 10,4 pct. sammenlignet med måneden før, når der korrigeres for normale sæsonudsving. De danske overnatninger steg med 0,8 pct., mens de udenlandske faldt med 14,2 pct. i forhold til marts. På trods heraf var det faktiske antal overnatninger det højeste i en april måned siden statistikken blev startet. At de sæsonkorrigerede tal falder er et udtryk for, at år til år-væksten i marts-april er mindre end den tilsvarende udvikling i februar. Overnatningstallet stiger sammenlignet med tidligere år, men stigningen er ikke længere så kraftig.

Feriehusudlejning  april 2017

8. juni 2017 - Nr. 239

Hent som PDF

Næste udgivelse: 7. juli 2017

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Antallet af ovenatninger steg i april

8. juni 2017

Antallet af overnatninger på hoteller, feriecentre og vandrerhjem steg med 4,4 pct. i april sammenlignet med marts, når der korrigeres for normale sæsonudsving. Overnatninger på feriecentre steg med 15,1 pct., mens overnatninger på hotel steg med 2,5 pct. Overnatninger på vandrerhjem faldt med 1,0 pct.

Overnatninger på hoteller, feriecentre, campingpladser og vandrerhjem mv.  april 2017

8. juni 2017 - Nr. 238

Hent som PDF

Næste udgivelse: 7. juli 2017

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Industriproduktionen gik tilbage i april

7. juni 2017

Den samlede industriproduktion faldt i april med 3,5 pct. efter to måneder med fremgang. Produktionen steg 3,5 pct. i marts og 0,9 pct. i februar. I perioden februar-april var industriproduktionen 0,9 pct. lavere end i perioden november-januar. Alle tal er korrigeret for prisudvikling og normale sæsonudsving. I faktiske tal var den samlede industriproduktion i april 2017 5,1 pct. lavere end i april 2016, blandt andet som følge af påskens forskellige placeringer.

Industriens produktion og omsætning  april 2017

7. juni 2017 - Nr. 237

Hent som PDF

Næste udgivelse: 7. juli 2017

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Flere konkurser og tabte job i maj

7. juni 2017

Der var 173 konkurser i maj blandt aktive virksomheder mod 159 i april, når der korrigeres for normale sæsonudsving, og det er 9 pct. flere. Der var 1 pct. færre konkurser i perioden marts-maj end i december-februar. Der er i gennemsnit gået i alt 1.026 fuldtidsjob (job omregnet til fuld tid) tabt hver måned i marts-maj i de virksomheder, som blev ramt af konkurs. Det er 4 pct. flere end i de foregående tre måneder. Aktuelt gik der 1.167 job tabt i maj, hvilket er 38 pct. flere end i april.

Konkurser  maj 2017

7. juni 2017 - Nr. 235

Hent som PDF

Næste udgivelse: 6. juli 2017

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Laveste antal tvangsauktioner i ni år

7. juni 2017

I maj blev der bekendtgjort 189 tvangsauktioner mod 235 måneden før, når der korrigeres for normale sæsonudsving. Det er kun anden gang siden juni 2008, at antallet af månedlige tvangsauktioner har været under 200. På trods af det forholdsvis store fald i de bekendtgjorte tvangsauktioner i maj, er niveauet fortsat stabilt lavt. I tre-måneders perioden marts-maj 2017 var der 682 tvangsauktioner mod 735 i december 2016 - februar 2017. Tallene er baseret på bekendtgjorte tvangsauktioner i Statstidende.

Tvangsauktioner  maj 2017

7. juni 2017 - Nr. 236

Hent som PDF

Næste udgivelse: 6. juli 2017

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Mænd får oftere betaling for overarbejde end kvinder

6. juni 2017

14 pct. af de beskæftigede med en lønaftale angiver at have overarbejde i den referenceuge, de spørges ind til. Der er lidt flere mænd end kvinder, der angiver at have haft overarbejde. I første kvartal 2017 har 17 pct. af mændene haft overarbejde, mens det samme gælder for 12 pct. af kvinderne. For mændenes vedkommende er det mere end hver tredje, der får betaling for overarbejdet, mens det kun gælder for hver fjerde af kvinderne. Dette viser tal fra den kvartalsvise arbejdskraftundersøgelse.

Arbejdskraftundersøgelsen (tema)  1. kvt. 2017

6. juni 2017 - Nr. 234

Hent som PDF

Næste udgivelse: 19. september 2018

Alle udgivelser i serien: Arbejdskraftundersøgelsen (tema)

Kontakt

Wendy Takacs Jensen, tlf. 51 79 47 14

Daniel Freyr Gústafsson, tlf. 20 51 64 72

Kilder og metode

Arbejdskraftundersøgelsen er Danmarks største løbende interviewundersøgelse. Undersøgelsen er det danske bidrag til den europæiske Labour Force Survey, som baseres på ensartede principper i alle europæiske lande. Der er siden 2010 blevet spurgt ind til sort arbejde i Arbejdskraftundersøgelsen én gang årligt. Metoden til at afgrænse sort arbejde er i overensstemmelse med Nationalregnskabets metode.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)
Priserne på enfamiliehuse er i fremgang

6. juni 2017

Fra februar til marts 2017 steg priserne 2,6 pct. for enfamiliehuse, mens de var uændret for ejerlejligheder. Hvis man sammenholder gennemsnittet for perioden januar-marts med de foregående tre måneder, oktober-december, steg priserne 1,0 pct. for enfamiliehuse og 1,8 pct. for ejerlejligheder.

Ejendomssalg (md.)  marts 2017

6. juni 2017 - Nr. 233

Hent som PDF

Næste udgivelse: 5. juli 2017

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Ledigheden faldt lidt i april

2. juni 2017

I april faldt bruttoledigheden med 500 fuldtidspersoner fra 115.400 til 114.900, mens ledighedsprocenten lå uændret på 4,3 pct. i forhold til den registerbaserede opgørelse af arbejdsstyrken. Det skal bemærkes, at bruttoledigheden for marts med dagens offentliggørelse, er blevet nedjusteret med 900 i forhold til sidste måneds første offentliggørelse af bruttoledigheden for marts. Ledighedstal omtalt i teksten er korrigeret for normale sæsonudsving, hvis intet andet er nævnt.

Arbejdsløsheden (md.)  april 2017

2. juni 2017 - Nr. 231

Hent som PDF

Næste udgivelse: 7. juli 2017

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Det offentlige underskud mere end halveret

2. juni 2017

I 2016 var der et offentligt underskud på 12,9 mia. kr. Det er et fald på 22,7 mia. kr. sammenlignet med underskuddet i 2015. Det lavere underskud kan især henføres til en forøgelse af momsen med 7,3 mia. kr. Derudover er der i 2016 ikke, som i 2015, udgiftsført tab i forbindelse med uretmæssigt refunderet udbytteskat, hvilket isoleret set bidrager med en forbedring af saldoen på 7,9 mia. kr. Desuden er afskrivningerne på skatterestancer 11,1 mia. kr. mindre i 2016 end i 2015.

Regnskaber for offentlig forvaltning og service  2016 (juni-version)

2. juni 2017 - Nr. 232

Hent som PDF

Næste udgivelse: 3. november 2017

Alle udgivelser i serien: Regnskaber for offentlig forvaltning og service

Kontakt

Martin Rasmussen, tlf. 24 77 42 71

Ida Balle Rohde, tlf. 61 24 24 85

Kilder og metode

Opgørelsen er udarbejdet inden for rammerne af Databasen for Integrerede Offentlige Regnskaber (DIOR). Det betyder, at de regnskabs- og budgetdokumenter, som ligger til grund, foreligger med nationalregnskabskoder på et meget detaljeret niveau. Det er muligt at få adgang til disse informationer mod betaling.

Vis hele teksten »
« Minimer teksten
Statistik­dokumentation

Offentlige finanser

Del sidens indhold
Uændret niveau for virksomhedernes it-udgifter

31. maj 2017

Virksomheder med mindst ti fuldtidsansatte (ansatte omregnet til fuld tid) brugte samlet 54,3 mia. kr. på it i 2015. Dermed steg de samlede udgifter til virksomhedernes brug af it med 1 pct. i forhold til 2014. Den største post, udgifter til it-serviceydelser, faldt med 3 pct. fra 2014 til 2015 og udgjorde 50 pct. af it-udgifterne. It-serviceydelser inkluderer bl.a. serviceaftaler, konsulentbistand, webhosting og telekommunikation. Udgifter til leje af it-udstyr var den mindste udgiftspost og udgjorde 4 pct. af de samlede it-udgifter i 2015.

It-udgifter i virksomheder  2015

31. maj 2017 - Nr. 229

Hent som PDF

Næste udgivelse: 16. maj 2018

Alle udgivelser i serien: It-udgifter i virksomheder

Kontakt

Mahtab Keshavarz , tlf. 

Kilder og metode

Fuldtidsansatte er defineret som antal ansatte lønmodtagere omregnet til fuldtidsansatte. Antallet skal ses som udtryk for den samlede arbejdsmængde, der præsteres af virksomhedens ansatte, uanset om de arbejder heltid eller deltid, eller om de har været ansat hele året eller kun en del af året.

Der er indsamlet besvarelser fra ca. 3.000 firmaer med mindst ti ansatte inden for de private byerhverv og den finansielle sektor. Spørgsmålene er udarbejdet i samarbejde med Eurostat og OECD. Undersøgelsen omfatter udgifter til hardware, standard- og kundespecifik software, telekommunikationsudstyr, audiovisuelt udstyr og andet it-udstyr, it-serviceydelser og leje. Endvidere indgår spørgsmål om de årsværk og lønomkostninger der går til egenudviklet software.

Vis hele teksten »
« Minimer teksten
Statistik­dokumentation

It-udgifter i virksomheder

Del sidens indhold